Tyngdeanomali

Tyngdeanomali eller gravitetsanomali er forskjellen mellom den observerte verdien av tyngdekraften ved et punkt på jorden og den teoretiske utregnede verdien. 

Måling av tyngdeanomalier blir brukt i geofysiske undersøkelser, som for eksempel forundersøkelser ved leting etter petroleum. Negative tyngdeanomalier viser at det må være lette masser (for eksempel tykke sedimentlag) i undergrunnen, mens positive tyngdeanomalier viser at det må være tunge bergarter der (for eksempel gabbro eller peridotitt).

Astronomi
Området i verdensrommet med høyere massetetthet enn ventet vil skape en tyngdeanomali. Observasjoner av tyngdeanomalier på galaktiske og intergalaktiske skalaer, har ført til teorien om at mørk materie finnes der.

Kilder 
 

Gravitasjon